1965ல், UCLAவில் இருந்து பட்டம் பெற்றபின் வெனிஸ் கடற்கரையில் மோரிசன் பொஹீமியன் வாழ்க்கை முறையை மேற்கொண்டார். மோரிசன் மற்றும் அவருடன் UCLAவில் இருந்த மாணவரான ரே மான்சாரக் ஆகியோர் த டோர்ஸ் குழுவின் முதல் இரண்டு உறுப்பினர்களாவர். அதன் பின் விரைவில், டிரம்ஸ் வாசிப்பவரான ஜான் டென்ஸ்மோர் மற்றும் கிடார் கலைஞர் ரோபி க்ரீகர் சேர்ந்து கொண்டனர். டென்ஸ்மோரின் பரிந்துரைப்படி க்ரீகர் திறமையை வெளிக்காட்டி பின்னர் பட்டியலில் சேர்க்கப்பட்டார்.

ஆல்டோஸ் ஹக்ஸ்லீயின் "த டோர்ஸ் ஆஃப் பெர்சப்ஷன்" (உளக்கோளாறு மருந்துகளை உபயோகித்து எண்ணங்களின் ‘கதவுகளை’ ‘திறப்பது’ என்பதை குறிக்கின்றது) என்பதிலிருந்து த டோர்ஸ் என்ற பெயர் எடுக்கப்பட்டது. ஹக்ஸ்லீ தனது தலைப்பை வில்லியம் பிளேக்கின் "த மேரேஜ் ஆஃப் ஹெவன் அண்ட் ஹெல்" என்பதில் உள்ள மேற்கோளில் இருந்து எடுத்தார். அதில் “எண்ணங்களின் கதவுகள் சுத்தம் செய்யப்பட்டால் அனைத்தும் இருப்பது போலவே எல்லையில்லாததாக மனிதர்களுக்குத் தோன்றும்” என்று பிளேக் எழுதியிருந்தார்.

குழுவின் பாடலாசிரியராக மோரிசன் அறியப்பட்டாலும், க்ரீகர் கூட பாடல்களுக்கு குறிப்பிடத்தக்க உதவிகளை செய்துள்ளார்.குழுவின் மிகப் பிரபலமான பாடல்களான “லைட் மை ஃபயர்”, “லவ் மீ டூ டைம்ஸ்”, “லவ் ஹர் மேட்லி” மற்றும் “டச் மீ” போன்றவற்றிற்கு பாடல் எழுதி அல்லது எழுதுவதற்கு துணைப்புரிந்துள்ளார்.

ஜூன் 1996ல், வேன் மோரிசனின் குழுவான தெம்மின் ரெஸிடென்சியின் கடைசி வாரத்தில் விஸ்கி ஏ கோ கோவில் மோரிசன் மற்றும் டோர்ஸ் முதல் நிகழ்ச்சியை நடத்தினர். ஜிம்முடைய மேடைத் திறன் வளர்வதில் வேன் உடைய தாக்கத்தை ஜான் டென்ஸ்மோர் தனது புத்தகமான "ரைடர்ஸ் ஆண் த ஸ்ட்ராம்" என்பதில் கூறியுள்ளார்: "ஜிம் மோரிசன் பெயரளவிற்கு செய்வதற்கு நிகராக செய்து கொண்டிருந்த மேடை நாடகக் கலை, அவரது பொறுப்பற்ற தன்மை, அவரது அடக்கமாகக் காணப்பட்ட அச்சுறுத்தும் தோற்றம், ராக் இசைக்கு ஏற்றவாறு கவிதையை மாற்றும் அவரது திறன், வாத்திய இடைவெளிகளில் பேஸ் டிரம்மிற்கு பின்னால் ஒளிந்து கொள்ளும் அவரது பழக்கம் இருந்து விரைவாக அவர் பாடம் கற்றுக்கொண்டார்." கடைசி இரவில், இரண்டு மோரிசன்களும் மற்றும் இரண்டு குழுக்களும் “குளோரியாவில்" இணைந்தனர்.

1967ல் எலக்ட்ரா ரெக்கார்ட்ஸோடு கையெழுத்திட்ட பின் த டோர்ஸ் தேசிய அங்கீகாரம் பெற்றது. “லைட் மை ஃபயர்” என்ற தனிப்பாடல் பில்போர்டு பாப் சிங்கிள்ஸ் பட்டியலில் முதல் இடத்தைப் பிடித்தது. பின்னர், த பீடில்ஸ் மற்றும் இளம், துறுதுறுப்பான எல்விஸ் பிரஸ்லி ஆகியோரை உலகிற்கு அறிமுகப்படுத்திய ஞாயிறு இரவு பல்சுவை நிகழ்ச்சியான "த எட் சுலிவான் நிகழ்ச்சியி" ல் த டோர்ஸ் தோன்றியது. எட் சுலிவான் தனது நிகழ்ச்சியில் த டோர்ஸிடம் இரண்டு பாடல்களை வேண்டினார், “பீபிள் ஆர் ஸ்ட்ரேஞ்ச்”, மற்றும் “லைட் மை ஃபயர்”. தணிக்கைக் குழு “லைட் மை ஃபயரில்” உள்ள வரியான “கேர்ள் வி குடிண்ட் கெட் ஹையர்” என்பதை “கேர்ள் வி குடிண்ட் கெட் பெட்டர்” என்று மாற்ற கூறினர். அசல் வரியில் போதை மருந்தைக் குறிப்பதாக இருந்தது இதற்குக் காரணமானது என்று எண்ணப்பட்டது. சுலிவானிடம் அதை ஒத்துக்கொள்வதாக வாக்களித்த பின், மோரிசன் தொடர்ந்து அந்த பாடலை அசல் வரிகளோடு பாடினார். பின்னர் அவர் மாற்றத்தை செய்ய தான் மறந்துவிட்டதாக மட்டும் கூறினார். இது சுலிவானை மிகவும் ஆத்திரம் அடைய செய்தது, நிகழ்ச்சிக்குப் பின் அவரோடு கை கொடுக்க மறுத்துவிட்டார். அவர்கள் மறுபடியும் அழைக்கப்படவே இல்லை.

1967ல், மோரிசன் மற்றும் த டோர்ஸ் “பிரேக் ஆண் த்ரூ(மற்ற பக்கத்திற்கு)விற்காக" ஒரு விளம்பரப்படத்தை தயாரித்தனர், இதுவே அவர்களின் முதல் ஒற்றை வெளியீடாகும். இதன் படத்தில், குழுவின் நான்கு உறுப்பினர்கள் ஒரு இருட்டாக்கப்பட்ட இடத்தில் பாடல்களை வாசிப்பது போன்றும், வாசிப்பவர்களின் முகத்தை அருகில் காட்டப்பட்டது, மோரிசன் வரிகளுக்கு ஏற்றவாறு வாய் அசைத்தார். “த அண்நோன் சோல்ஜர்”, “மூன்லைட் டிரைவ்” மற்றும் “பீப்பிள் ஆர் ஸ்ட்ரேஞ்ச்” உள்ளிட்ட பல இசை படங்களை தொடர்ந்து மோரிசன் மற்றும் த டோர்ஸ் செய்தனர்.

தங்களது இரண்டாவது இசைத் தொகுப்பான "ஸ்ட்ரேஞ்ச் டேஸ்" வெளியான பிறகு, த டோர்ஸ் ஐக்கிய அமெரிக்காவின் மிக பிரபலமான ராக் இசைக் குழுவானது. “அலபாமா பாடலின்” மறக்க முடியாத பாடிய விதம், பெர்டோல்ட் ப்ரெட் மற்றும் கர்ட் வீலின் ஒபரேட்டாவில் இருந்து, "ரைஸ் அண்ட் ஃபால் ஆஃப் த சிடி ஆஃப் மஹகோனி" போன்ற பல அசல் பாடல்கள் மற்றும் வித்தியாசமான வெளிஉரை வடிவங்கள் ஆகியவை சிறிதளவு சைக்கிடெலியா சேர்த்த புளூஸ் மற்றும் ராக் கலவையில் இவர்கள் உருவாக்கியதாகும். “த எண்ட்”, “வெண் த ம்யூசிக்ஸ் ஓவர்”, மற்றும் “செலிப்ரேஷன் ஆஃப் த லிசர்ட்” போன்ற பாடல்கள் உள்ளிட்ட பல விரிவாக்கப்பட்ட பொருள் வேலைகளையும் இந்த இசைக் குழு செய்தது.

1967ல், “இளம் சிங்கம் (த யங் லயன்) என்ற பெயரில் செய்யப்பட்ட புகைப்பட நேரத்தில் புகைப்படக் கலைஞர் ஜோயல் ப்ரோட்ஸ்கி மோரிசனின் பல வகையான கருப்பு வெள்ளை படங்களை எடுத்தார். இந்த புகைப்படங்கள் ஜிம் மோரிசனின் மிக முக்கியமான படங்களாகக் கருதப்படுகிறது மற்றும் இந்த புகைப்படங்கள் த டோர்ஸ் மற்றும் மோரிசனைப் பற்றிய தொகுப்பு வெளியீடுகள், புத்தகங்கள் மற்றும் மற்ற நினைவுச் சின்னங்களில் பல முறை உபயோகப்படுத்தப்படுகிறது.

1968ல், த டோர்ஸ் தங்களது மூன்றாவது படப்பிடிப்பு கூடமான LP, "வைட்டிங் ஃபார் த சன்" வெளியிட்டனர். அவர்களது நான்காவது LP, "த சாஃப்ட் பரேட்" 1969ல் வெளியிடப்பட்டது. பாடல்கள் எழுதிய ஒவ்வொரு குழு உறுபினர்களின் பெயர்களும் உட்புற உரையில் அச்சிடப்பட்ட முதல் இசைத் தொகுப்பு இது தான்.

இதன் பின்னர், பதிசு நேரங்களுக்கு சரியான மனநிலையில்லாமல் மோரிசன் வரத் தொடங்கினார். நேரடி நிகழ்ச்சிகளுக்கு அவர் தாமதமாக வரத் தொடங்கினார். இதன் விளைவாக, குழு வாத்திய இசையை வாசித்தது அல்லது மான்சரக்கை பாடல் பாடும் வேலை செய்ய வற்புறுத்தியது.

1969ல், ஒல்லியாக இருந்த பாடகர் எடை கூடினார், தாடி வளர்த்தார் மற்றும் மிகவும் சாதாரணமாக உடை அணிந்தார். தோல் காலுறை மற்றும் கான்சோ பட்டிகளுக்கு பதிலாக, அரைக் கை சட்டைகள், ஜீன்ஸ், டி-சட்டைகள் ஆகியவற்றை அணியத் தொடங்கினார்.

1969ல் மியாமியில் உள்ள த டின்னர் கீ காட்சியகத்தில் நடந்த இசை நிகழ்ச்சியின் போது மோரிசன் பார்வையாளர்கள் இடையே ஒரு போராட்டத்தை உருவாக்க முயன்றார். அவரால் அது முடியவில்லை. ஆனால் தரக்குறைவாக வெளிக்காட்டுதல் என்பதற்காக டேட் மாகாண காவல் துறை அவருக்கு கைது ஆணை பிறப்பித்தது. இதன் தொடர்ச்சியாக, திட்டமிடப்பட்ட பல த டோர்ஸின் இசை நிகழ்ச்சி ரத்து செய்யப்பட்டது. இந்த நிகழ்வைத் தொடர்ந்த வருடங்களில், மோரிசன் குற்றச்சாட்டிலிருந்து விடுவிக்கப்பட்டார். 2007ல், ஃபுளோரிடாவின் ஆளுநர் சார்லி க்ரிஸ்ட், மோரிசனுக்கு மரணத்துக்குப் பின் மன்னிப்பு வழங்கும் சாத்தியத்தை பரிந்துரைத்தார்.

"த சாஃப்ட் பரேடைத்" தொடர்ந்து, த டோர்ஸ் "மோரிசன் ஹோட்டல்" LP வெளியிட்டது. ஒரு நீண்ட இடைவெளிக்குப் பிறகு குழு மறுபடியும் அக்டோபர் 1970ல் இணைந்து மோரிசனுடனான தங்களது கடைசி LPயான "L.A.வுமன்" பதிவு செய்தது. அந்த இசைத் தொகுப்பின் பதிவு தொடங்கிய குறுகிய காலத்தில் அனைத்து பதிவுகளையும் மேற்பார்வை இட்ட தயாரிப்பாளர் பால்.எ.ரோட்கிளிட் திட்டத்தை விட்டு வெளியேறினார் பொறியாளர் புரூஸ் போட்னிக் தயாரிப்பாளராக பொறுப்பேற்றார்.

த டோர்ஸ்
கலையாற்றலின் மூலங்கள்
தனி: கவிதை மற்றும் படம்
செல்வாக்கு